Meža tipi Latvijā
Meža tipi Latvijā meža ekosistēmu klasifikācija, kuru 20. gs. 60. - 70. gados izstrādāja mežzinātnieks Dr. hab. Kaspars Bušs. Izdalot meža tipus tiek ņemta vērā kokaugu suga, pameža un zemsedzes augi, augsne un mitruma apstākļi. Meža augšanas apstākļi ir vides apstākļi, ar kuru novērtēšanu sāk mežu klasifikāciju. Galvenais faktors, kas ietekmē mežu augšanu Latvijā un nosaka to atšķirības, ir mitruma apstākļi. Atbilstoši meža augšanas apstākļiem, mežus iedala meža tipos. Atkarībā no augsnes hidroloģiskā režīmā, ķīmisko un fizisko īpašību piemērotības koku sugu fizioloģiskajām prasībām, katrā meža augšanas apstākļu tipā iespējami viens vai vairāki meža tipi. Tie ir meži ar līdzīgu zemsedzi, pamežu, koku sugām un koku augšanas gaitu.